El Centre Cultural Tívoli obri les seues portes a la moda i la reivindicació en la V Passarel·la per la Igualtat de Gènere
2025-07-24

L’Associació d’Ames de Casa i Consumidores Tyrius de Burjassot està donant els últims retocs a la seua V Passarel·la per la Igualtat de Gènere. Un esdeveniment que cada any reuneix en el Centre Cultural Tívoli a nombroses veïnes i veïns del municipi disposats a ser protagonistes indiscutibles de la vesprada desfilant per la passarel·la amb les seues millors gales.

Moda, reivindicació, lluita i, per descomptat, ganes de passar-s’ho bé es donaran cita el divendres 6 de maig en el Tívoli a partir de les 18 hores en aquesta gran passarel·la que compta amb la col·laboració de l’Ajuntament de Burjassot, a través d’Espai Dona, servei integral d’atenció a la dona dirigit per la regidora Lluna Àrias, i de l’Institut Municipal de Cultura i Joventut.

Després de la desfilada tindrà lloc una actuació de balls de saló de la mà dels ballarins Estefanía Díaz i Gaetano Ciavola.